स्टार्टअप कट्टा - "अमेझॉन गो" ओळख भविष्याची... स्वयंचलित खरेदीची... - उद्योजक मित्र

व्यवसाय विषयक पुस्तके खरेदी करण्यासाठी इथे क्लिक करा
व्यवसायात तज्ञ मनुष्यबळाचे महत्व
हिशोब पैशात नाही टक्क्यांत करायचा असतो
स्टार्टअप कट्टा – “अमेझॉन गो” ओळख भविष्याची… स्वयंचलित खरेदीची…
‘उद्योजक मित्र’ सोशल मीडिया नेटवर्क फॉलो करा :: फेसबुक • ट्विटर • इंस्टाग्राम
व्यवसाय ऑनलाईन झाला पाहिजे, ऑफलाईन मार्केटला स्कोप नाही, असं आपण वारंवार ऐकतो. पण अमेझॉन, स्विगी या कंपन्या आता ऑफलाईन मार्केटला उतरत आहेत. भारतामध्ये फक्त १०% लोकांना इंग्रजी लिहिता-वाचता येते. ही बाब या कंपन्यांना लक्षात आली. म्हणून काही महिन्यांपुर्वी अमेझॉननं ‘हिंदी अमेझॉन’ पोर्टल चालु केलं. संपूर्ण जगाचं लक्ष ‘भविष्यात नेमकी अर्थव्यवस्था कशी असेल’  यावर केंद्रित झालेली आहे. येत्या काही वर्षात ‘फिनटेक’ क्षेत्रात प्रचंड क्रांती होईल, असं जाणकारांचं मत आहे.
अमेझॉननं पहिल्यांदाच ५ डिसेंबर २०१६ ला सिएटल (वॉशिंग्टन, अमेरिका) इथे ‘अमेझॉन गो’ नावाची ‘ऑनलाईन-ऑफलाईन, स्वयंचलित स्वरूपातील स्टोअर संकल्पना’ चालु केली. या स्टोअरची खास ओळख म्हणजे संपूर्ण स्टोअर हे ‘पुर्णपणे स्वयंचलित’.. ऐकायला जसं नवल वाटतं तसं प्रत्यक्षात बघायला फारच मजा येईल.
हे सर्व अनुभवण्यासाठी, आपल्याला सर्वप्रथम ‘अमेझॉन गो’ हे अँप डाउनलोड करून घ्यावं लागेल. हे अँप अँड्रॉइड आणि आयओएस या दोन्ही स्मार्टफोनसाठी उपलब्ध आहे. शॉपिंग करण्यापूर्वी हे अँप आपल्या अमेझॉन अकाउंटला लिंक्ड असणे गरजेचे आहे. स्टोअरच्या सुरुवातीला क्युआर कोड स्कॅन करून स्टोअरमध्ये प्रवेश दिला जातो. या ठिकाणी आपल्याला पाहिजे त्या वस्तू खरेदी करू शकता. खाद्यपदार्थ, मांसाहारी पदार्थ, मर्यादित किराणा, लिकर इत्यादींची विक्री या स्टोअरमार्फत होते. संपूर्ण स्टोअरमध्ये वेगवेगळे सेन्सर्स बसविण्यात आलेले असून त्यामधुन ग्राहकाच्या खरेदीवर लक्ष ठेवले जाते. यामध्ये प्रत्यक्ष रॅकवर देखील वजन तपासणाऱ्या विशिष्ट सेन्सर्सचादेखील समावेश आहे. हे सेन्सर्स ग्राहकाने कोणती वस्तू उचलली, त्यांची संख्या, त्यांचं एकूण वजन याप्रमाणे बिलामध्ये वस्तूंच्या किमती नोंदविल्या जातात. सर्व वस्तु आपल्याला एका ‘व्हर्चुअल चेकआऊट’ मध्ये दिसतात. समजा, आपण एखादी घेतलेली वस्तू नको असेल आणि ती वस्तू जर तुम्ही परत त्या रॅकवर ठेवली तर त्याप्रमाणे बिलामध्ये वजावटदेखील लगेच दिसुन येते. अशा प्रकारचा प्रयोग सर्वप्रथम मी मलेशियात एका हॉटेलमध्ये पाहिलेला  आहे ना मजा  खरेदी पूर्ण झाल्यानंतर आपणांस कोणत्याही प्रकारे कॅशिअरला पैसे द्यावे लागत नाही. ज्यावेळी आपण या स्टोअरमधुन बाहेर पडता तेव्हा सेल्फ-चेकआऊटद्वारे आपल्या अमेझॉन अकाउंटमधुन पैशाची वजावट केली जाते.
ही प्रणाली तयार करताना प्रामुख्याने कॉम्प्युटर व्हिजन, डीप लर्निंग अल्गोरिदम्स, आर्टिफिशल इंटेलिजन्स, सेन्सर फ्युजनसारख्या अत्यंत उच्च ताकदीच्या तंत्रज्ञानाचा वापर करण्यात आला आहे. या तंत्रज्ञानाचा वापर प्रामुख्याने टेस्ला, गुगल सारख्या कंपन्या ‘स्वयंचलित वाहने’ तयार करण्यासाठी करतात. यांमुळे खरेदी, पारदर्शक सुविधा आणि परिपूर्ण व्यवहार सुसह्य होणे शक्य होते. या तंत्रज्ञानामुळे एफएमसीजी कंपन्यांच्या कामांच्या धोरणामध्ये बदल अपेक्षित आहेत.
आज अमेरिकेत सिएटल, शिकागो, सॅनफ्रासिस्को, न्यूयॉर्क येथे अमेझॉन गो चे स्टोअर्स उपलब्ध आहेत. एकूण ११ स्टोअर्समार्फत ही यंत्रणा कार्यरत आहे. सध्या अमेझॉन प्रायोगिक तत्वावर या स्टोअरच्या विकासामध्ये काम करत आहेत. पुढील काही वर्षांमध्ये अमेझॉन अशी स्टोअर्स वाढविण्याच्या प्रयत्नात आहेत. ब्लूमबर्गच्या सप्टेंबर २०१८ च्या आकडेवाडीनुसार, अमेझॉन २०२१ पर्यंत जवळपास ३००० स्टोअर्स अमेरिकेत चालु करेल.
writer @ दै. सकाळ, पुण्यनगरी
‘उद्योजक मित्र’ सोशल मीडिया नेटवर्क फॉलो करा :: फेसबुक • ट्विटर • इंस्टाग्राम
लेखनाचे सर्व हक्क राखीव आहेत. कॉपीराईट हक्कांचा भंग दिवाणी व फौजदारी कारवाईस पात्र राहील
तंत्रज्ञान आधारित बदलती नवी शिक्षणपद्धती
‘उद्योजक मित्र’ सोशल मीडिया नेटवर्क फॉलो करा :: फेसबुक • ट्विटर • इंस्टाग्राम …………………………….. तंत्रज्ञानाचा…
स्टार्टअप कट्टा – तुम्हाला हवं ते घरपोच पुरविणारे Dunzo App
स्टार्टअप कट्टा – इलेक्ट्रिक बाईक्सचा नवा अविष्कार… युलू बाईक्स
उद्योजकांना चोर समजणाऱ्या समाजात एखाद्या उद्योजकाच्या आत्महत्येने काही फरक पडत नसतो…
व्यवसायातील घोडचूका (भाग १) – मोठेपण दाखवण्याचा हव्यास…
जमिनी विकल्या… भरमसाठ पैसे आले… पुढे काय या पैशाचं नियोजन कसं करायचं
शेअर मार्केट गुंतवणुकीचं आणि भरमसाठ परताव्याचं 10 Years Challenge
प्रोडक्ट चे दर ठरविण्याची गमतीशीर स्ट्रॅटेजि
बंद पडणारे शोरूम्स, चुकलेल्या आर्थिक नियोजनाचे परिणाम…
भविष्यातील उद्योग जगतातील काही अपेक्षित बदल आणि संधी
आयुष्य बदलवून टाकणार्‍या सहा सवयी ज्या तुम्हाला यशस्वी करतील.
व्यवसायात वाढ करण्याचे दोनच मुख्य मार्ग असतात :: मार्केट वाढवा किंवा प्रोडक्ट वाढवा
Vishvadeep Sirsat सर,आपल मार्गदर्शन खुप छान वाटलं धन्यवाद सर.
Pramod Pandurang Supekar धन्यवाद सर,खूप छान माहिती मिळाली.
फेसबुक पेज लाईक करा
व. पु. काळे यांची २५ प्रेरणादायी वाक्ये
व्यवसाय सुरु करताना लक्षात घ्यावयाच्या आवश्यक बाबी
भारतीय उद्योगजगतातील ध्रुवतारा :: टाटा उद्योगसमूह
सातवीत शिकणारा ‘प्रणव’ बनलाय उद्योजक. सुरु केलाय परफ्युम चा व्यवसाय.
 मग उधारीचं ज्ञान नाही, स्वतःची बुद्धिमत्ता वापरा…
आमचे फेसबुक पेज लाईक करा
उद्योजकांना चोर समजणाऱ्या समाजात एखाद्या उद्योजकाच्या आत्महत्येने काही फरक पडत नसतो…
व्यवसाय अपेक्षेप्रमाणे चालत नाही हे उपाय करून पहा…
व्यवसाय सुरु करताना लक्षात घ्यावयाच्या आवश्यक बाबी
श्रीमंत लोक श्रीमंत कशामुळे होतात
व. पु. काळे यांची २५ प्रेरणादायी वाक्ये
पोलाद उत्पादनात भारताची दुसऱ्या स्थानावर झेप
तरुणींनो व्यवसाय करा… उद्योजिका व्हा
उद्दिष्ट साध्य करण्याच्या दिशेने प्रयत्न सुरू करण्याआधी स्वत:ला हे चार प्रश्न विचारा
जिद्दीला सलाम :: भारताला जगातील सर्वात मोठा दूध उत्पादक देश बनविणारा नायक – डॉ. वर्गीस कुरियन
व. पु. काळे यांची २५ प्रेरणादायी वाक्ये
वसंत टेकडी , सावेडी


Asaawa Fort - Mumbai Hikers

रेल्वेने :- बोईसर हे पश्चिम रेल्वेवरील महत्वाचे स्थानक आहे. आसावा किल्ला पहाण्यासाठी बोईसर हे जवळचे स्थानक आहे. मुंबई सेंट्रलहून सुटणार्‍या काही पॅसेंजर गाड्या बोईसरला थांबतात. तसेच विरार – डहाणू या दर तासाला सुटणार्‍या गाड्या बोईसरला थांबतात. डोंबिवलीहून सकाळी ५.३३ सुटणारी डोंबिवली- डहाणू गाडी मध्य रेल्वेवरील सर्वांसाठी सोईची आहे. आसावा किल्ला बोईसर पूर्वेला आहे, पण किल्ल्यावर जाण्यासाठी बसेस ( ठाणे , कल्याण मार्गे जाणार्‍या सर्व बसेस वारंगडे गावात थांबतात) व टमटम (१० आसनी रिक्षा नवापूर फाट्यावर मिळतात) पश्चिमेला मिळतात. बोईसर पासून किल्ल्याच्या पायथ्याचे वारंगडे गाव ८ किमीवर आहे.
रस्त्याने :-मुंबई – अहमदाबाद महामार्गावर मुंबई पासून ९२ किमीवर बोईसरला जाणारा चिल्हार फाटा आहे. या फाट्यावरून बोईसरला जाताना १० किमीवर वारंगडे हे गाव आहे.
वारंगडे गावात विराज फॅक्टरी आहे. वारंगडे गावातून विराज फॅक्टरीकडे जातांना फॅक्टरीच्या अगोदर उजव्याबाजूस (बोईसरहून चिल्हार फाट्याकडे जातांना) बारीपाडा गावाकडे जाणारा रस्ता जातो. (या रस्त्याच्या सुरुवातीला एक मोबाईलचा टॉवर आहे). या फॅक्टरीच्या कंम्पॉऊंडला लागून जाणारा रस्ता ८५० मीटरवरील किल्ल्याच्या पायथ्याच्या बारीपाडा गावात जातो. गाव सुरू होण्यापूर्वीच आंगणवाडीची बैठी इमारत डाव्या बाजूला दिसते. या इमारतीच्या बरोबर समोर (म्हणजेच वारंगडे – बारीपाडा रस्त्याच्या उजव्याबाजूस) एक कच्चा रस्ता किल्ल्याकडे जातो. पावसाळ्यात एक छोटा ओहळ ओलांडून जावे लागते. या कच्च्या रस्त्याने ५ मिनिटे चालल्यावर डोंगर व रस्ता यांच्या मधून आडवा जाणारा नाला लागतो. या नाल्यावर ३ पूल आहेत. येथून गडावर जाण्यासाठी ३ वाटा आहेत.
१) पहिला पूल पार करून सरळ चालत गेल्यास आपण आसावा किल्ला व त्याला लागून असलेला डोंगर या मधील खिंडीतून गडावर जातो. पुढे ही वाट मुख्य वाटेला मिळते. हि वाट खड्या चढणीची असून दाट जंगलातून जाते. वाट फारशी वापरात नसल्याने वाटाड्या घेऊनच या वाटेने जावे. या वाटेने साधारणत: पाऊण तासात किल्ल्यावर पोहोचता येते.
२) पहिला पूल पार करून डाव्या बाजूस चालत गेल्यास आपण आसावा किल्ल्याच्या डोंगरजवळ पोहोचतो. हि वाट खड्या चढणीची असून दाट जंगलातून जाते व किल्ल्याखाली असलेल्या गुहे जवळून गडावर जाते. ही वाट फारशी वापरात नसल्याने वाटाड्या घेऊनच या वाटेने जावे. पावसाळ्यात ही वाट टाळावी. या वाटेने साधारणत: पाऊण तासात किल्ल्यावर पोहोचता येते.
३) पहिल्या पूलापाशी आल्यावर तो पूल न ओलांडता उजव्या बाजूचा कच्चा रस्ता पकडावा. थोड्या अंतरावर दुसरा पूल लागतो. त्यापुढे तिसरा पूल आहे. हा तिसरा पूल पार केल्यावर समोरच्या टेकडीवर जाणारी पायवाट दिसते. हि किल्ल्यावर जाणारी राजवाट आहे. किल्ल्याच्या बाजूला असलेल्या डोंगराला वळसा घालून ही वाट हळूहळू चढत किल्ल्याच्या डोंगरावर जाते. हि वाट दाट झाडीतून जात असल्याने थकवा जाणवत नाही.किल्ल्याच्या डोंगरावर आल्यावर मात्र वाट खड्या चढणीची आहे. या वाटेने साधारण १ ते १.५ तासात आपण किल्ल्यावर पोहोचतो. हि वाट मळलेली व रूंद असल्यामुळे या वाटेने गडावर जाण्यासाठी वाटाड्याची आवश्यकता नाही.


Jitendra Avhad - Anand Paranjape make NCP conference successful | Sarkarnama

Sarkarnama च्या बातम्यांसाठी सबस्क्राईब करा
Sarkarnama च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.
नाराजांची कोंडी फोडून आव्हाड - परांजपे जोडीने राष्ट्रवादीची सभा दणक्‍यात यशस्वी केली
नाराजांची कोंडी फोडून आव्हाड - परांजपे जोडीने राष्ट्रवादीची सभा दणक्‍यात यशस्वी केली
नाराजांची कोंडी फोडून आव्हाड - परांजपे जोडीने राष्ट्रवादीची सभा दणक्‍यात यशस्वी केली
मंगळवार, 15 जानेवारी 2019
जितेंद्र आव्हाड हे सर्वसमावेश नेतृत्त्व आहेत. त्यांनी सातत्याने पक्षाचा विचार केला आहे. पक्षाच्यापुढे मैत्रीची अथवा इतर नात्यांचीही पर्वा केली नाही. त्यामूळेच ही सभा यशस्वी होईल याची आम्हांला खात्री होती.
-आनंद परांजपे, राष्ट्रवादीचे शहर अध्यक्ष
ठाणे : राष्ट्रवादी काँग्रेसची ठाण्यातील सभा काही नाराज नगरसेवकांनी केलेलेई कोंडी फोडून जितेंद्र आव्हाड - आनंद परांजपे जोडीने राष्ट्रवादीची सभा दणक्‍यात यशस्वी केली .
गडकरी रंगायतन येथील राष्ट्रवादीची सभा होऊन दोन दिवस झाले असले तरी या सभेचे कवित्व अद्याप कायम आहे. विशेष म्हणजे पक्षातील काही पदाधिकाऱयांनी या सभेकडे पाठ फिरविल्यानंतरही या सभेला मोठ्या प्रमाणात गर्दी झाली होती.
या सभेच्या निमित्ताने शहरातील सभेला केवळ शिवसेना अथवा मनसेच नाही तर राष्ट्रवादी कॉग्रेसचे कार्यकर्तेही नियोजनबद्ध गर्दी करु शकतात हे पाहावयास मिळाले.
गेल्या निवडणूकापासून सेंट्रल मैदानानंतर गडकरी रंगायतनचा चौक अथवा महापालिकेसमोरील रस्ता हा सभेसाठी महत्त्वाचा रस्ता ठरला आहे. पण या रस्त्यांची रुंदी जरी कमी असली तरी लांबी जास्त असल्याने येथे हजारोंच्या संख्येने गर्दी जमविण्यास यश न आल्यास राजकीय पक्षाची ताकद प्रामुख्याने समोरी येते.
त्यातही गेल्या काही दिवसापासून शहरातील राष्ट्रवादीत अंतर्गत धूसफूस सुरु आहे. महापालिकेतील अथवा पक्षाच्या इतर विषयामध्ये आपल्या विश्वासात घेतले जात नसल्याचा आरोप करुन काही राष्ट्रवादीचे नगरसेवक पक्षाकडून अंतर राखू लागले आहेत. त्यातही त्यांचा प्रमुख रोष हा राष्ट्रवादीचे आमदार जितेंद्र आव्हाड यांच्यावर आहे.
आव्हाड सध्या केवळ शहर अध्यक्ष आनंद परांजपे आणि विरोधी पक्षनेते मिलिंद पाटील यांनाच झुकते माप देत असल्याचा या नाराज गटाचा प्रमुख आरोप आहे. पण त्याची जाहीर वाच्यता करणे या गटाकडून टाळले जात आहे. पण हा गट नाराज असल्याचे ठाण्यातील राष्ट्रवादीच्याच नाही तर इतर राजकीय पक्षांतील लोकांनाही माहिती आहे.
राष्ट्रवादीचे ज्येष्ठ नगरसेवक नजीब मुल्ला यांनी तर उघडपणे आव्हाड यांच्या विरोधात भूमिका घेण्यास सुरवात केली आहे. त्यातूनच पक्षाची भूमिका कोणतीही असली तरी महापालिकेतील सभागृहात योग्य वाटेल तीच भूमिका ते मांडत असतात. त्यातही त्यांनी स्थायी समिती सदस्यपदाचा राजीनामा दिल्यानंतर त्यांची नाराजी जाहीरपणे सामोरी आली होती.
तसेच पक्षाच्या विविध कार्यक्रमात मुल्ला यांचा संक्रीय सहभाग हा पक्षाच्या जमेची बाजू होती. त्यांचे राबोडी परिसरात वर्चस्व असल्याने पक्षाच्या कार्यक्रमात या परिसरातील गर्दी ही जमेची बाजू होती. पण ही सभा होण्यापूर्वी मुल्ला यांनी आपण या सभेसाठी उपलब्ध नसल्याचे लेखी वरिष्ठ नेत्यांना कळविले होते. काही वैयक्तीक कार्यक्रमासाठी बाहेरगावी जात असल्याचे त्यांनी कळविले होते.
त्यामूळे पक्षाची एवढी महत्त्वाची सभा असताना मुल्ला कार्यक्रमानिमित्त बाहेरगावी जात असल्याने तो चर्चेचा विषय ठरला होता. त्याचवेळी पक्षातील एका ज्येष्ठ नगरसेवकाने देखील या सभेच्या सक्रीय सहभागापासून स्वतःला चार हात दूर ठेवल्याची चर्चा आहे. या नगरसेवकाने या सभेला हजेरी लावली असली तरी आपल्या प्रभागातील कार्यकर्ते या सभेला पोचण्यासाठी विशेष तजविज केली नसल्याचे कळते.
पण त्यानंतरही जितेंद्र आव्हाड यांनी प्रतिष्ठेच्या केलेल्या या सभेला मोठ्या प्रमाणात गर्दी झाली होती. या सभेला कळवा मुंब्राबरोबरच शहरातील कार्यकर्तेही वाजतगाजत सभेच्या ठिकाणी आल्याने काही ठराविक पदाधिकाऱयाच्या नाराजीमूळे पक्षाला फरक पडत नसल्याचा इशारा या निमित्ताने आव्हाड यांनी पक्षातील नाराजांना दिल्याचे मानले जात आहे.
अधिक राजकीय बातम्यांसाठी सरकारनामा अॅप डाऊनलोड करा
जितेंद्र आव्हाड राष्ट्रवाद निवडणूक नगरसेवक आमदार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान


प्रथमेश तेंडुलकर : व्यवसाय शिक्षण - महाराष्ट्राचा विकास आराखडा by राज ठाकरे

व्यवसाय शिक्षण - महाराष्ट्राचा विकास आराखडा by राज ठाकरे
दहावी पूर्ण करायच्या आधीच सुमारे २५% विद्यार्थी शाळेच्या प्रवाहाबाहेर पडतात (पहा याच आराखड्यातले 'प्राथमिक शिक्षण'). हे विद्यार्थी मजूरीच्या कामाला तरी लागतात किंवा कुठल्यातरी व्यावसायिकासोबत मदतनीस म्हणून काम करतात. काम करता करता ते कुठलेतरी कौशल्य मिळवतात; त्यात ते तरबेजही होत असतील. पण अनौपचारिकरित्या हे कौशल्य मिळवल्यामुळे त्यांच्यावरचा शाळा सोडल्याचा धब्बा तसाच राहतो. परिणामी त्यांना त्यांच्या कौशल्याचा परतावा पाडून घ्यावा लागतो.
दहावी-बारावी पूर्ण केल्यावरही बहुतांश विद्यार्थी पुढचे शिक्षण चालू ठेवण्याऐवजी कामाला लागणे पसंत करतात. आज महाविद्यालयात प्रवेश घेणार्यां चा टक्का साधारण २०% आहे यावरून बारावीच्या पुढे शिक्षण घेणार्यां चे प्रमाण फारच कमी आहे हे आपल्याला लक्षात येते.
एका बाजूला ही परिस्थिती आहे, तर दुसर्याल बाजूला हवे तसे कामगार मिळत नाहीत अशी उद्योग क्षेत्राची ओरड आहे. उद्योगांना कामगारांना स्वत: प्रशिक्षित करावे लागते, त्यासाठी ज्यादा वेळ आणि पैसा खर्च करावा लागतो.
तरूणांना त्यांच्या योग्य व आवडीचे उत्तम प्रशिक्षण मिळत नाही आणि उद्योग-व्यवसायांना त्यांना हवे तसे कामगार-व्यवस्थापक मिळत नाहीत हे बेरोजगारीचे हे एक मोठे कारण आहे. उद्योग-व्यवसायांना हवं ते कौशल्य असलेलं, हव्या त्या संख्येने व हवं तेव्हा लागणारं मनुष्यबळ निर्माण करता आलं तर मागणी-पुरवठ्याचे हे गणित बसेल आणि रोजगार निर्मिती होईल. आज हे गणित महाराष्ट्रात तरी बिघडलेले दिसते. स्थानिक पातळीवर पुरवठा होऊ शकला नाही तर बाहेरून हे मनुष्यबळ आणावे लागते आणि स्थलांतराला प्रोत्साहन मिळते. स्थानिकांना हवे असलेले काम मिळत नाही आणि उद्योग-व्यवसायांना हवं तसं मनुष्यबळ मिळत नाही हा तिढा अतिशय नियोजित पद्धतीने आपण सोडवला पाहिजे.
व्यवसाय शिक्षणाकडे पाहण्याचा आपला दृष्टीकोन आणि मूळातच सध्या मिळत असलेल्या व्यवसाय शिक्षणाची गुणवत्ता अशा दुहेरी संकटात आपण अडकलो आहोत. कमी गुण मिळाले तरच विद्यार्थी व्यवसाय शिक्षणाकडे वळतात, पदवी न घेता केवळ व्यवसाय शिक्षण घेतले तर त्यात पुढच्या संधी कमी आहेत, पदवी घेतल्यावर अधिक उज्ज्वल भविष्य असतं, एखादा छंद जोपासायचा असेल तरच व्यवसाय शिक्षण घ्यावे – कमवण्यासाठी मात्र भक्कम पदवीचा आधार पाहिजे, इ. अनेक (गैर)समज रूढ झालेले आपण पाहतो. व्यवसाय शिक्षण कमी प्रतिष्ठेचे असं मानतो.
वास्तविक पाहता पदवी घेऊन बेरोजगार राहिलेल्यांची संख्या सुद्धा बरीच आहे हे आपण लक्षात घेत नाही.
व्यवसाय प्रशिक्षणाचे विविध पर्याय उपलब्ध आहेत याबद्दलही अनेकांना आज माहिती नसते. त्यामुळे हे पर्याय तपासलेच जात नाहीत. व्यवसाय शिक्षण उत्कृष्ट दर्जाचे आहे याबद्दल खात्री वाटत नाही; ते केल्यावर पुरेसे कौशल्य मिळवता येते याची शाश्वती नसते. आणि त्यातून अर्थार्जन होईल याबद्दल साशंकता वाटते.
ही व अशी अनेक कारणे आहेत. यामुळे आपण बेरोजगारी कमी करण्याचा एक महत्वाचा मार्ग दुर्लक्षित करत आहोत.
आज आपल्याकडे उद्योजक बनण्यापेक्षा नोकरी करणे हा अधिक सुरक्षित पर्याय आहे असाही एक समज आहे. खरं म्हणजे उद्योजकता कुठल्याही समाजाच्या, राज्याच्या प्रगतीसाठी महत्वाची असते. त्यातूनच प्रयोगशीलता वाढते, नवीन शोध लागतात.
व्यवसाय शिक्षणाचा एक भाग उद्योजकतेला प्रोत्साहन देतो. या पर्यायाकडे आपण गांभीर्याने पहायला हवे.
प्राथमिक शिक्षण पूर्ण करणार्या प्रत्येक विद्यार्थ्याने पदवीपर्यंत वा पुढचे शिक्षण घ्यावे हे उद्दिष्ट ठेवण्यापेक्षा सर्व विद्यार्थ्यांना त्यांच्या पुढच्या जीवनाची दिशा शोधायला आणि तिथपर्यंत पोचण्याचा मार्ग दाखवायला मदत करणे हे आपले उद्दिष्ट असले पाहिजे. प्राथमिक शिक्षणाचे उद्दिष्ट जर चांगला नागरिक, व्यक्ती घडवणं हे आहे, तर तिथून पुढच्या टप्प्याचे उद्दिष्ट प्रत्येक विद्यार्थ्याला त्याचे ध्येय शोधायला आणि मिळवायला मदत करणं हे असायला हवं.
व्यवसाय शिक्षणाबद्दलचे गैरसमजही दूर करायला हवेत. व्यवसाय शिक्षण घेता घेता काम, आणि काम करता करता व्यवसाय शिक्षण अशी सांगड घातली तरच उत्तम दर्ज्याचे व्यवसाय शिक्षण आपण देऊ शकतो, हे आपण लक्षात घ्यायला हवं. आणि नोकरी करणे किंवा स्वत:च उद्योजक बनणे या दोन्हींना प्रोत्साहन द्यायला हवं.
फिनलॅंड, नॉर्वे, फ्रॉंस, ऑस्ट्रेलिया, जर्मनी, स्विझर्लंड या देशांनी व्यवसाय शिक्षणाचा पर्याय सर्मथपणे उभा करून आपल्या देशातली बेरोजगारी कमी करण्यात यश मिळवलं आहे. या देशांनी पदव्युत्तर शिक्षण व व्यवसाय शिक्षणाला समान महत्व दिले, प्रोत्साहन दिले. व्यवसाय शिक्षण व उच्च शिक्षणाची सांगड घातली, केव्हाही आवडेल त्या विषयाचा अभ्यास करता येईल ही मुभा दिली. बाजारात कुठल्या प्रकारच्या नोकर्यां ची गरज आहे हे लक्षात घेऊन अभ्यासक्रमात योग्य ते बदल करण्याची क्षमता ठेवली. आणि पालक-विद्यार्थ्यांच्या बैठका घेऊन व्यवसाय शिक्षणाचा पर्याय त्यांच्यापर्यंत पोचवला.
आपल्या राज्य आणि केंद्र सरकारनेही व्यवसाय शिक्षणाचे महत्व ओळखून पावले उचलली आहेत. केंद्र सरकारने आपल्या अकराव्या तथा बाराव्या पंचवार्षिक योजनेत कौशल्य विकास (skill development) कार्यक्रमावर भर दिला आहे. तसेच केंद्राने २००९ साली आपले धोरण जाहीर करून व्यवसाय प्रशिक्षणाचे महत्व सांगितले आहे.
२०११ साली महाराष्ट्र शासनाने नियुक्त केलेल्या व्यवसाय शिक्षण समितीने आपला अहवाल सादर केला . समितीने माध्यमिक, उच्च माध्यमिक, शाळेतून गळलेले, शाळेतून बाहेर पडून मदतनीस म्हणून काम करणारे, व्यवसाय शिक्षणाकडे वळणारे तसेच कुशल तथा अकुशल कामगार म्हणून काम करत असलेले पण औपचारिक प्रशिक्षण नसलेले अशा सर्वांना व्यवसाय शिक्षणाचा लाभ मिळवून देणे कसे आवश्यक आहे हे अधोरेखित केले आहे. प्राथमिक शिक्षण पूर्ण केल्यावर, म्हणजे आठवीनंतर, ज्यांना पुढे शिकायचे नाही त्यांना व्यवसाय शिक्षणाकडे वळण्याचा पर्याय असायला हवा असं आम्हाला वाटतं. व्यवसाय शिक्षणातही पदवी / पद्व्युत्तर वा पी.एच.डी. पातळीवरचे उच्च शिक्षण घेता यावे यासाठी स्वतंत्र विद्यापीठाची स्थापना किंवा विद्यापिठांतून व्यवसाय शिक्षणासाठी स्वतंत्र विभाग सुरू करायला हवा. व्यवसाय प्रशिक्षण घेतल्यावर पुन्हा अभ्यासाकडे (academics) वळता येईल; तसेच अभ्यासाकडून (academics) व्यवसाय प्रशिक्षणाकडे जाता येईल, अशी सोय असायला हवी.
राज्यभर व्यवसाय प्रशिक्षण देणार्‍या संस्थांचे जाळे; प्रत्येक जिल्ह्यात स्वतंत्र केंद्रे
व्यवसाय प्रशिक्षण व शिक्षण यासाठी स्वतंत्र विद्यापिठे
यासाठी ३ पूर्व व्यावसायिक अभ्यासक्रम तसेच महाराष्ट्र राज्य व्यवसाय शिक्षण परिक्षा मंडळाचे प्रमाणपत्र ३१९ अभ्यासक्रमांचे पर्याय सध्या उपलब्ध आहे; याचा मोठ्या प्रमाणावर विस्तार करायला हवा. अभ्यासक्रमांचा विस्तार, तसंच उद्योग-व्यवसायिकांशी त्याची सांगड घालून अभ्यासक्रमाचा भाग म्हणून कार्यानुभवाची संधी निर्माण करायला हवी.
यासाठी प्रत्येक जिल्ह्यात व्यवसाय प्रशिक्षण केंद्रे उभारायला हवीत. त्या जिल्ह्यातील औद्योगिक व व्यापार धोरण तसेच स्थानिक गरजा ओळखून अभ्यासक्रमांची आखणी करायला हवी.
राज्यभर व्यवसाय प्रशिक्षण केंद्रांचे जाळे तयार करायला हवे
प्राथमिक शिक्षणानंतर व्यवसाय प्रशिक्षणासाठी प्रवेश घेण्याची मुभा द्यायला हवी
व्यवसाय प्रशिक्षण अभ्यासक्रमांमध्ये उच्च शिक्षण घेण्याची व्यवस्था असायला हवी
राज्यात किमान ५ व्यवसाय प्रशिक्षण विद्यापिठे स्थापन करायला हवीत
गरजू व्यक्तींना व्यवसाय शिक्षण घेता यावे म्हणून 'कौशल्य हमीपत्र' (skill voucher) योजना आम्ही सुचवत आहोत. या द्वारे हे हमीपत्र असलेल्या व्यक्तीला त्याच्या पसंतीच्या संस्थेत आपल्या आवडीच्या विषयाचे प्रशिक्षण घेणे शक्य होईल. प्रशिक्षण पूर्ण झाल्यावर संबंधित संस्थेने ते हमीपत्र शासनाकडे सादर केल्यास त्या संस्थेस प्रशिक्षणाचा काही खर्च मिळेल. उर्वरित रक्कम संबंधित विद्यार्थ्यास भरावी लागेल.
पर्यटन :- महाराष्ट्राचा विकास आराखडा by राज ठाकरे
गड-किल्ले संवर्धन :- महाराष्ट्राचा विकास आराखडा by...
व्यवसाय शिक्षण - महाराष्ट्राचा विकास आराखडा by राज...


Virah Kavita | विरह कविता-तसाच समजावतो मनाला, व निघतो घरच्या वाटेला

तसाच समजावतो मनाला, व निघतो घरच्या वाटेला
Author Topic: तसाच समजावतो मनाला, व निघतो घरच्या वाटेला (Read 1974 times)
तसाच समजावतो मनाला, व निघतो घरच्या वाटेला
क्षण ते आठवले , तुझ्या माझ्या भेटीमधले
तुझी तार जुळली होती , माझ्या कावित्येच्या ओळीमध्ये
आज कविता करतो , आठवून तुज रूप चंद्राच्या कोरी मध्ये
तुझा आवाज एकूण मन फिरत गगणामध्ये
तुझे दोन शब्द ऐकण्यासाठी रोज धडपडतो
तुला भेटण्यासाठी रोज तुला मी एक फोन करतो
तू फोन तर उचलत नाही व उत्तर हि देत नाही
तसाच समजावतो मनाला, व निघतो घरच्या वाटेला ...
वाटेवरच्या मंदिराच्या पायऱ्या अनोळखी होत्या मला
रोज संगती जायचो त्य मंदिरात , ज्यात होता तुझा जिव्हाळा
तू होती संगती तेव्हा विश्वास होता माझा हि तिच्या वरती
आता दुरूनच पाहतो त्या मंदिराच्या कळसावरती
जाता जाता त्या मंदिराच्या पायऱ्या पाहतो
त्या पायऱ्या वरती तू माझी वाट बघत बसायची तो क्षण आठवतो
क्षणभर त्याच जागेवर थांबतो , डोळ्यातील अश्रुना घट्ट धरतो...
तसाच समजावतो मनाला, व निघतो घरच्या वाटेला...
वाटेवरती एक वळणदार रस्ता येतो , तो माझ्या साठी खूप लांब लांब जातो
त्या वाटेवरती तासान तास फिरत होतो , तुला घरापर्यंत सोडत होतो
तुला जड पाउलांनी निरोप देत होतो , तुझी विचार पूस करत होतो
आता तुझी माझी भेट तर होत नाही , तुझ्या भेटीचा अंत मला पाहवत नाही
त्या वाटेवरती , तुझ्या आठवणीच्या भोवती , एकटा फिरतो त्य रास्त्यावर्ती
हाताच्या घड्याळाकडे पाहतो ,क्षणभर थांबतो ....
तसाच समजावतो मनाला, व निघतो घरच्या वाटेला .... सचिन तळे
तसाच समजावतो मनाला, व निघतो घरच्या वाटेला
तसाच समजावतो मनाला, व निघतो घरच्या वाटेला
तेरा अधिक दोन किती


वर्ग:सॉफ्टवेअर - विकिपीडिया

एकूण ४ उपवर्गांपैकी या वर्गात खालील ४ उपवर्ग आहेत.
► उपयोजन सॉफ्टवेअर (४ क, ११ प)
► उपयोजन सॉफ्टवेर (१५ प)
► संगणकीय फायली (१ क)
► संगणकीय विषाणू (१ प)
एकूण ४३ पैकी खालील ४३ पाने या वर्गात आहेत.
केडीई सॉफ्टवेअर संकलन ४
मायक्रोसॉफ्ट ऑफिस २०११ (मॅक)
आल्याची नोंद केलेली नाही(लॉग इन केलेले नाही)
नवीन खाते तयार करा
प्रवेश करा(लॉग इन करा)
येथे काय जोडले आहे
या पानातील शेवटचा बदल २७ नोव्हेंबर २०१८ रोजी १९:०६ वाजता केला गेला.
येथील मजकूर हा क्रियेटीव्ह कॉमन्स अट्रीब्युशन/शेअर-अलाईक लायसन्स या अंतर्गत उपलब्ध आहेत;अतिरिक्त अटी लागू असू शकतात. अधिक माहितीसाठी हे बघा वापरण्याच्या अटी.